Seziz Brest (1342)

Seziz Brest a oa bet er bloavezh 1342 e-kerzh brezel diabarzh Breizh. An dug Yann III, Dug Breizh, a oa marvet divugel e 1341 hag an titl a oa kevezet etre Charlez Bleaz ha Yann Moñforzh. Charlez a oa niz roue Bro-C'hall, Fulup VI (roue eus 1328 betek 1350), hag a harpe anezhañ gant ul lu niverus. Charlez en doa aloubet Breizh, ha tost e oa da echuiñ gant e obererezh ha prizoniet e doa Yann. Gwreg Yann, Janed Flandrez, a oa bet oc'h adkemer penn an tu a-du gant Moñforzh ha kendalc'het ar stourm. Rouantelezh Bro-Saoz a oa o vrezeliañ a-enep hini Bro-C'hall abaoe 1337 e-kerzh ar brezel Kant Vloaz ha Janed Flandrez a oa bet o c'houlenn sikour milourel gant Edouarzh III, roue Bro-Saoz, ha savet e oa a-du gant ar goulenn.

Gorrek e oa bet ar Saozon oc'h erruout hag e-keit se e oa bet nerzhioù Moñforzh o kilañ dre Vreizh. E miz Gouhere 1342 Janed a oa dindan seziz e Brest, ar c'hreñvlec'h diwezhañ a-du gant Moñforzh, gant Charlez hag ul lu niverus. Ar gêr a oa stanket dre ar mor gant 14 gale goprsoudarded eus Genova. D'an 18 a viz Eost e oa bet ur flodad saoz 260 lestr, renet gant by William de Bohun, taget en devoa dre Lenn-vor Brest ha beuzet e oa bet ar galeoù gant an niver a enebourien, 11 a voe devet. Ar bigi saoz o devoa degaset 1350 soudard, kalz nebeutoc'h evit niver hini al lu breton-gall. Met en ur welet kement a vigi saoz e lenn-vor Brest ha begen al lu saoz o tilestrañ war an aod, ar cC'hallaoued a oa bet o soñjal e oant kalz niverusoc'h. Charlez en doa paouezet raktal gant ar seziz ha kilet buan, kollet en doa kornôg Breizh. An istorour Jonathan Sumption en deus deskrivet choaz Charlez evel unan sebezus. E-kerzh an daou viz da heul e oa bet soudarded saoz oc'h erruout ha dalc'het o devoa Brest betek 1362. Brezel diabarzh Breizh a oa padet betek 1365, ha Brezel ar C'hant Vloaz betek 1453.

Rummad:Sezizoù
Rummad:Brezel Kant Vloaz
Rummad:Istor milourel Breizh
Rummad:Brezel hêrezh dugelezh Breizh